(Debbo Jaayndiyanke): Patrick Otema ko mo duuɓi 15
O jibindina e pahu
E ngal diiwal weddiingal nder Ugandaa.
Ekkol alanaa fayɓe pahooɓe ɓen.
Gila o heɓaa, o wowlaali.
Jam weeti, hiɗa e jam ?
Ben makko, Charles, hino dankitoomo.
Ɓe yewtirtaa si wanaa ɓaaƴoragol.
Si mi yewtiriimo no mi yewtirta nii,
O faamataa.
Kono miɗo waawi ɓaaƴoraade mo nii mi fewtina mo hondu
fii yo o ƴettu keri kin o fewra ka sarden.
Men wowlaymo dow makko, tawa himo sutii men,
o faamataa ko men haalata.
Ɗum no nanndi e neetoriyaagal,
kono ko nii Patrick woowiri.
Miɗo wondi e goɗɗo wayloowo ɗum.
Raymond Okkelo kadi ko paho, o jannay ɗum.
O waaway ekkitaade siifugol?
Miɗo tawƴinii ka mi jannirta mo newaare.
Ko nii mi wa'unoo.
Mi waawataano siifude, ko dogugol tun hula suuɗoo.
Ko nii ngurndam Patrick ɗam wa'i :
ben makko ñemmbanay mo ko o haani waɗde.
No o gayniri, o yiltitoo ka togooru makko.
o yawtinira ñallal ngal weddagol.
Fodoore Patrick nden wonaa ko ɓolɗi
Koheewi e pahooɓe Afrik ɓen
ekkitotaako siifugol.
ɓe ronka feere yewtidugol e jamaa on.
ko kamɓe kasi hoore-maɓɓe.
Raymond pahiɗu gila ko o nawni palii e entum.
Duuɓi 6 nii, gila o setii ka saare mawnde
fii janngugol gannde paho.
Jooni non o artii waɗugol ko woowanooka :
O jannginay fiinannde aranere nden e gannde paho ka nden diiwal !
Raymond, hiɗa ɓiɗtii ?
Oo'oo, mi weltor ko ɓe ekkitotoo kon siifugol.
Ñallii, almuuɓe pahooɓe ɓe fuɗɗii arde ...
fiinannde nden fuɗɗoo.
Jannde nden fuɗɗike, Patrick kan araali,
miɗo huli wata taw hara ben makko waawaali softinde mo no o ardira.
Neɓti seeɗa tun, Patrick hewti.
Fii waylagol Patrick ngol hino hawnii
Hino metti hoolaade wonde ko ngel cukalel men tindunoo e mun e nde'e.
Almuuɓe pahooɓe goo hino jokki arugol.
Buy e maɓɓe seppu ko juuti si hewti.
Hino e maɓɓe cukalel ngel duuɓe 9...
e debbo mo duuɓi 80.
Tuma jannde lanni, kala almuujo keso daroyto ka damal duɗal,
fii yo ɓe suɓano ɓe inɗe kese
Innde Patrick nden ko nii ka ganndal paho,
Ko nden o huutorta fotde himo wuuri.
O (r)okkaa innde e nder ngurdam kesam.